REPUBLIKA HRVATSKA

VARAŽDINSKA ŽUPANIJA

OPĆINA PETRIJANEC

OPĆINSKO VIJEĆE

KLASA: 402-10/19-01/1

URBROJ: 2186-06-01/19-66

Petrijanec, 31. siječnja 2019.

Na temelju članka 7. stavka 2. Zakona o financiranju političkih aktivnosti i izborne promidžbe (»Narodne novine«, broj 24/11, 61/11, 27/13, 02/14, 96/16 i 70/17) i članka 28. Statuta Općine Petrijanec (»Službeni vjesnik Varaždinske županije«, broj 16/13 i 52/17), Općinsko vijeće Općine Petrijanec na 15. sjednici održanoj dana 31. siječnja 2019. godine, donosi

**O D L U K U**

**o raspoređivanju sredstava za redovito godišnje financiranje političkih stranaka zastupljenih u Općinskom vijeću Općine Petrijanec za 2019. godinu**

Članak 1.

Odlukom o raspoređivanju sredstava za redovito godišnje financiranje političkih stranaka zastupljenih u Općinskom vijeću Općine Petrijanec za proračunsku 2019. godinu (u daljnjem tekstu: Odluka) određuje se način raspoređivanja sredstava iz Proračuna Općine Petrijanec za 2019. godinu (u daljnjem tekstu: Proračun) za redovito godišnje financiranje političkih stranaka zastupljenih u Općinskom vijeću Općine Petrijanec (u daljnjem tekstu: Općinsko vijeće).

Članak 2.

 Sredstva planirana u Proračunu za redovito godišnje financiranje političkih stranaka zastupljenih u Općinskom vijeću, za razdoblje iz članka 1. ove Odluke iznose ukupno za 2019. godinu 21.000,00 kuna.

Članak 3.

 Iznos sredstava za članove Općinskog vijeća utvrđuje se za 2019. godinu u iznosu od 21.000,00 kuna kako slijedi:

|  |  |  |  |  |  |
| --- | --- | --- | --- | --- | --- |
| **Stranka** | **Vijećnik** | **Vijećnica** | **Iznos/Vijećnik** | **Iznos/Vijećnica** | **Ukupno** |
| HDZ ukupno 4 | 3 | 1 | 1.448,27 | 1.593,10 | 5.937,91 |
| HSS ukupno 1 | 0 | 1 |  | 1.593,10 | 1.593,10 |
| HNS liberalni demokrati ukupno 2 | 2 | 0 | 1.448,27 |  | 2.896,54 |
| SDPukupno 5 | 2 | 3 | 1.448,27 | 1.593,10 | 7.675,84 |
| Reformisti ukupno 1 | 1 | 0 | 1.448,27 |  | 1.448,27 |
| Romska nacionalna manjina ukupno 1 | 1 | 0 | 1.448,27 |  | 1.448,27 |
| **UKUPNO:** | **20.999,93 kn** |

Članak 4.

 Sredstva utvrđena člankom 3. ove Odluke doznačiti će se tromjesečno u jednakim iznosima.

Članak 5.

 Ova Odluka stupa na snagu osmog dana od dana objave u »Službenom vjesniku Varaždinske županije«.

 Potpredsjednik Općinskog vijeća Roman Strelec, v. r.